Oleksandr Zintšenko

Oleksandr Zintšenko (ukraina keeles Олександр Зінченко; sündinud 15. detsembril 1996 Radomõšlis) on Ukraina jalgpallur. Ta mängib ründava poolkaitsjana Premier League'i klubis Arsenal ja Ukraina jalgpallikoondises.

Ta alustas klubikarjääri Venemaa kõrgliiga klubis Ufa, mille meeskonnas debüteeris ta hooajal 2014–15.

2016. aasta juulis sõlmis ta lepingu Inglismaa kõrgliigaklubiga Manchester City."Man City: Oleksandr Zinchenko signs after Euro 2016 duty with Ukraine". BBC Sport. 4.7. 2016. Vaadatud 6.2.2019 Hooaja 2016–17 veetis ta laenul Hollandi kõrgliiga klubis PSV Eindhoven.

Premier League'is tegi ta Manchester City meeskonnas debüüdi 13. detsembril 2017 mängus Swansea City vastu. Hooajal 2017–18 Manchester City tuli ta Manchester Cityga Inglismaa meistriks. Esimese värava lõi ta klubi meeskonnas 9. jaanuaril 2019 EFL Cupi poolfinaalis Burton Albioni vastu. 2018–19 tuli ta Manchester Cityga teist hooaega järjest Inglismaa meistriks.

2022. aasta juulis siirdus ta Arsenali.

Ukraina jalgpallikoondises tegi Zintšenko debüüdi 12. oktoobril 2015 EM-i valikmängus Hispaania vastu. Koondisekarjääri esimese värava lõi ta oma teises koondisemängus 29. mail 2016 sõprusmängus Rumeenia vastu. Ta kuulus ta Ukraina koondisse 2016. ja 2021. aasta Euroopa meistrivõistlustel.

 Saavutused 
Manchester City
Premier League: 2017–18, 2018–19, 2020–21, 2021–22
FA Cup: 2018–19
EFL Cup: 2017–18, 2018–19, 2019–20, 2020–21
FA Community Shield: 2019

 Viited 

 Välislingid 

 Profiil Arsenal F.C. kodulehel

Kategooria:Ukraina jalgpallurid
Kategooria:Manchester City mängijad
Kategooria:PSV Eindhoveni mängijad
Kategooria:Arsenal FC mängijad
Kategooria:Premier League'i mängijad
Kategooria:Sündinud 1996